English: Deputy Presiding Officer, I'm grateful to the leader of UKIP for his kind remarks and the tone in which he's addressed the Chamber this afternoon. I seem to be starting every contribution today by answering the final questions first. How often will we report? I think I'm very happy to report on a termly basis to Members here, and I'm sure that the Minister for Children and Social Care, who also of course has a remit in these matters, will be content and happy to do so on a similar basis. I do see he's nodding from his seat so we will assume that is now a commitment on behalf of us both to do that. We will find a way of ensuring that those reports are made available to Members, whether it's a formal statement on the floor or whether it's through committees or through a written statement. But we certainly will look towards discussing with Members how they would wish to receive those updates. I will again emphasise that Ministers are always available to particularly those Members representing Powys constituencies to speak to privately and to have conversations, if that is needed or necessary, and we're very happy to continue to do that. I think when my colleague Rebecca Evans first raised these issues she was very, very clear about where the issues lay. I think it's also fair to say that she was clear in how she wanted to see the Government and the local authority work together to resolve some of those issues. Clearly, those issues were seen to be wider later than at first, and it's right and proper that we take a wider view of these matters as a consequence of that. I don't wish to provide a commentary this afternoon, or at any other time, on some of the reasons - and the leader of UKIP, Deputy Presiding Officer, talked about a failure of leadership. I think that's clear at some levels; I think that is absolutely clear. However, what I would like to be able to do today is to ensure that we have a focus on taking the authority forward, rather than looking backwards to the reasons for and why that happened. There may well be a time and it may well be appropriate for a committee of the council or of this place to take a look at those matters, and I would certainly wish to co-operate with any inquiry that does take place into those matters, but, for me, I'm anxious that we do now deliver leadership and deliver leadership that the people and staff of Powys want, need and deserve, and we will do that through working together. We will do it through learning from each other and, I hope, as the leader of UKIP has said, learning from potential mistakes that have been made in the past. He is absolutely right in what he has said about issues around communication and planning. Those are serious issues and they are matters that will be and must be addressed. I am absolutely confident that the people who have been appointed to leadership positions within Powys have the skill base to be able to do it, but they also have the understanding of what leadership means and what transformational leadership means. This isn't a matter of steady as she goes, it's not a matter of ticking boxes, and it isn't a matter of simply remedial action to address individual issues within an individual department. This is about transformational change within an authority to address the culture within the authority, how that authority runs itself, and then to be held to account for those changes by the people they represent in Powys. I recognised a great deal of what Sean Harriss wrote in his report. You've quoted him saying that there was a lack of understanding of what 'good' looks like, and a lack of understanding of what needs to be done and how to do it. I have to say to Members that that is not the first time I've read those sentences in a report of this sort. I know that there is some reticence in different parts of the Chamber about some of the proposals that I've made to address some of these matters, but I will say to Members that it is incumbent upon all of us to look seriously at the structures we have in place, and to ensure that we are able not just to address individual issues in individual authorities when they arise, but that we put in place structures that are more sustainable in the future. Members will have seen the press coverage today of social services functions in local authorities, and what is being said by the WLGA. I will say here that I agree with the comments made by the WLGA today. I do not believe that the structures we have in place are sustainable for the future. I've made that very, very clear. It is for each individual party represented here to then consider their response to those challenges, and I hope that we will be able, over the coming weeks and months, to look towards an agreed vision of the future, where we have strong, robust local authorities able to take responsibility for improvement of services for local government, delivering within local government. And I hope that we will be able to do that in a co-operative spirit and a co-operative approach, which is exactly what the leader of UKIP has suggested this afternoon. That is what I seek, and I think there is great agreement for that not only in this Chamber, but throughout local government as well.
Welsh: Dirprwy Lywydd, rwy'n ddiolchgar i arweinydd UKIP am ei sylwadau caredig a chywair ei anerchiad i'r Siambr y prynhawn yma. Mae'n ymddangos fy mod i'n dechrau pob cyfraniad heddiw drwy ateb y cwestiynau olaf yn gyntaf. Pa mor aml y byddwn ni'n adrodd? Rwy'n credu y byddwn i'n hapus iawn i adrodd i'r Aelodau yma bob tymor, ac rwy'n siŵr y bydd y Gweinidog Plant a Gofal Cymdeithasol, y mae ei gylch gwaith yn ymdrin â'r materion hyn hefyd wrth gwrs, yn fodlon ac yn hapus i wneud hynny mewn modd tebyg. Rwy'n gweld ei fod yn nodio'i ben o'i sedd, felly fe wnawn ni gymryd bod hynny'n ymrwymiad ar ran y ddau ohonom i wneud hynny. Fe wnawn ni ddod o hyd i ffordd o sicrhau bod yr adroddiadau hynny ar gael i Aelodau, boed ar ffurf datganiad ffurfiol ar y llawr, neu drwy bwyllgorau neu drwy ddatganiad ysgrifenedig. Ond byddwn yn sicr yn ceisio trafod â'r Aelodau sut y bydden nhw'n dymuno derbyn y diweddariadau hynny. Rwy'n pwysleisio unwaith eto bod Gweinidogion bob amser ar gael, yn arbennig i'r Aelodau hynny sy'n cynrychioli etholaethau Powys, i siarad yn breifat ac i gael sgwrs, os oes angen hynny, ac rydym yn hapus iawn i barhau i wneud hynny. Rwy'n credu pan gododd fy nghyd-Aelod, Rebecca Evans, y materion hyn gyntaf, roedd hi'n glir iawn, iawn o ran ym mhle yr oedd y materion hyn yn bodoli. Rwy'n credu hefyd ei bod yn deg dweud ei bod hi'n glir o ran sut yr oedd yn dymuno gweld y Llywodraeth a llywodraeth leol yn cydweithio i ddatrys rhai o'r materion hynny. Yn amlwg, gwelwyd yn ddiweddarach fod y materion hynny yn ehangach nag yr oeddent yn ymddangos yn y lle cyntaf, ac y mae'n iawn ac yn briodol i ni edrych yn ehangach ar y materion hyn o ganlyniad i hynny. Nid wyf i'n dymuno rhoi sylwebaeth y prynhawn yma, neu ar unrhyw adeg arall, ar rai o'r rhesymau - fe soniodd arweinydd UKIP, Dirprwy Lywydd, am fethiant yr arweinyddiaeth. Rwy'n credu bod hynny'n glir ar rai lefelau; rwy'n credu bod hynny'n gwbl glir. Fodd bynnag, yr hyn yr hoffwn i allu ei wneud heddiw yw sicrhau ein bod yn canolbwyntio ar symud yr awdurdod yn ei flaen, yn hytrach nag edrych yn ôl ar y rhesymau pam y digwyddodd hynny. Mae'n bosibl iawn y bydd amser pan allai fod yn briodol i bwyllgor y cyngor neu bwyllgor y lle hwn edrych ar y materion hynny, ac yn sicr, byddwn i'n awyddus i gydweithredu ag unrhyw ymchwiliad a fydd yn digwydd i'r materion hynny, ond, i mi, rwy'n awyddus i ni ddarparu arweinyddiaeth yn awr, a darparu'r arweinyddiaeth y mae ar bobl a staff Powys ei heisiau, ei hangen a'i haeddu, ac fe wnawn ni hynny drwy weithio gyda'n gilydd. Fe wnawn ni hynny drwy ddysgu gyda'n gilydd a, rwy'n gobeithio, fel y dywedodd arweinydd UKIP, dysgu o'r camgymeriadau posibl a wnaed yn y gorffennol. Mae'n llygad ei le yn yr hyn a ddywedodd am faterion cyfathrebu a chynllunio. Mae'r rhain yn faterion difrifol ac maen nhw'n faterion y mae'n rhaid rhoi sylw iddynt ac a fydd yn cael sylw. Rwy'n gwbl hyderus bod gan y bobl sydd wedi eu penodi i swyddi arweinyddiaeth ym Mhowys y sgiliau i allu arwain, ond mae ganddyn nhw ddealltwriaeth hefyd o'r hyn y mae'n ei olygu i arwain ac ystyr arweinyddiaeth weddnewidiol. Nid mater o fynd ymlaen gan bwyll bach yw hyn, nid mater o dicio blychau, ac nid mater o wneud dim ond cymryd camau unioni syml i ymdrin â materion unigol o fewn un adran. Mae a wnelo â newid gweddnewidiol o fewn awdurdod i fynd i'r afael â'r diwylliant o fewn yr awdurdod, sut y mae'r awdurdod yn cynnal ei hun, ac yna'n cael ei ddwyn i gyfrif am y newidiadau hynny gan y bobl maen nhw'n eu cynrychioli ym Mhowys. Fe wnes i gydnabod llawer iawn o'r hyn yr ysgrifennodd Sean Harriss yn ei adroddiad. Rydych chi wedi'i ddyfynnu yn dweud bod diffyg dealltwriaeth o'r hyn sy'n 'dda', a diffyg dealltwriaeth o'r hyn sydd angen ei wneud a sut i wneud hynny. Mae'n rhaid i mi ddweud wrth yr Aelodau nad hwn yw'r tro cyntaf i mi ddarllen brawddegau o'r fath mewn adroddiad o'r fath. Gwn fod rhywfaint o gyndynrwydd mewn gwahanol rannau o'r Siambr am rai o'r cynigion yr wyf i wedi'u gwneud i fynd i'r afael â rhai o'r materion hyn, ond dywedaf wrth yr Aelodau ei bod yn ddyletswydd ar bob un ohonom i edrych o ddifrif ar y strwythurau sydd gennym ar waith, a sicrhau ein bod yn gallu gwneud mwy na dim ond ymdrin â materion unigol mewn awdurdodau unigol pan fyddan nhw'n codi, ond yn hytrach, mae'n rhaid i ni sefydlu strwythurau sy'n fwy cynaliadwy yn y dyfodol. Bydd yr Aelodau wedi gweld y sylw a roddwyd gan y wasg heddiw i swyddogaethau gwasanaethau cymdeithasol mewn awdurdodau lleol, a'r hyn y mae Cymdeithas Llywodraeth Leol Cymru yn ei ddweud. Dywedaf i yn y fan hon, fy mod i'n cytuno â'r sylwadau a wnaed gan Gymdeithas Llywodraeth Leol Cymru heddiw. Nid wyf i'n credu bod y strwythurau sydd gennym ar waith yn gynaliadwy at y dyfodol. Rwyf wedi gwneud hynny'n glir iawn, iawn. Mater ar gyfer pob plaid unigol a gynrychiolir yma felly yw ystyried eu hymateb i'r heriau hynny, ac rwy'n gobeithio y gallwn ni, yn ystod yr wythnosau a'r misoedd nesaf, edrych tuag at weledigaeth y gallwn gytuno arni ar gyfer y dyfodol, lle bo gennym awdurdodau lleol cryf a chadarn sy'n gallu cymryd cyfrifoldeb am wella gwasanaethau ar gyfer llywodraeth leol, gan gyflawni o fewn llywodraeth leol. Ac rwy'n gobeithio y gallwn wneud hynny mewn ysbryd cydweithredol a thrwy ymagwedd gydweithredol, sef yr union beth a awgrymwyd gan arweinydd UKIP y prynhawn yma. Dyna'r hyn rwyf i'n ceisio'i gyflawni, ac rwy'n credu bod yna gytundeb eang i hynny, nid yn unig yn y Siambr hon, ond ledled llywodraeth leol hefyd.